વીકએન્ડમાં ઘરની સાફસફાઈ પૂરી થઇ ગઈ હશે. હા ભાઈ, દિવાળીમાં ઘર તો ચકાચક હોવું જ જોઈએ. દિવાળીમાં શોપિંગ પણ થઇ ગયું હશે. હા ભાઈ, બેસતા વર્ષમાં આપણે પોતે ચકાચક દેખાવા જોઈએ. આપણી ઇમ્પ્રેશન સારી પડવી જોઈએ. તો દોસ્ત, આ ઘરનો કચરો સાફ થઇ ગયો, કબાટમાંથી જૂના વસ્ત્રોને તિલાંજલિ આપીને નવા કપડાં ખરીદી લીધા, એ જ રીતે મોબાઈલ ફોનમાં પડેલા કચરાના નિકાલ વિષે શું પ્લાન છે? ડિજિટલ ગાર્બેજનું શું કરશો?